อยากถามว่า ลูกสาวเป็นไทรอยด์เป็นพิษ(ไฮเปอร์ไทรอยด์) รักษาได้2 เดือนตอนนี้มีอาการคอพอกไม่มากและผมร่วงแต่มาเดือนที่สองมีผมขึ้นมาเล็กน้อยแต่เส้นเล็กลีบลงจากเดืมมาก ลูกสาวกังวลเรื่องผมมากค่ะ อยากถามว่าถ้ารักษาจนฮอโมนเข้าที่ปกติแล้ว เส้นผมจะกลับมาเป็นปกติไหมคะ รบกวนคุณช่วยตอบด้วยนะคะ กังวลมากจริงๆค่ะ
สวัสดีค่ะ อาการผมร่วงและบางนั้นเกิดจากไทรอยด์เป็นพิษได้ สาเหตุอื่นๆเช่น-โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองดังนั้นเบื้องต้นแนะนำการเข้ารับการรักษาเรื่องไทรอยด์เป็นพิษให้ควบคุมโรคได้ดีก่อน ซึ่งส่วนใหญ่ถ้าคุมโรคได้แล้ว ผมจะไม่ร่วงมากขึ้น ส่วนผมเดิมที่ร่วงไป ก็อาจจะต้องค่อยๆใช้เวลาให้งอกขึ้นมาค่ะการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด และหากยังมีผมร่วงเรื้อรัง ควรแจ้งแพทย์ที่ดูแลให้ทราบเพื่อตรวจเพิ่มเติมค่ะ